|  |  |  |  |
| --- | --- | --- | --- |
|  | **ДЪРЖАВНА АГЕНЦИЯ ЗА БЕЖАНЦИТЕ**  **МИНИСТЕРСКИЯ СЪВЕТ** |  |  |

Оперативна програма: Програма на Република България по фонд „Убежище, миграция и интеграция“ 2021 -2027

Наименование на процедура: Процедура № 4, Специфична цел 4 „Солидарност“

Код на процедура: BG65AMPR001-4.002

Административен договор с рег. № 812108-64/16.09.2024г. /ИСУН №BG65AMPR001-4.002-0001-C01.

С Анекс №1, рег. № 812108-11 от 06.03.2025 г. срокът за изпълнение на административния договор за безвъзмездна финансова помощ се удължава до 31.12.2025 г.

Наименование на проекта: Ефективно презаселване на граждани на трети страни на територията на Република България - 2

Наименование на проекта на английски език: Effective resettlement of TCNs on the territory of the Republic of Bulgaria – 2

Кратко описание на проекта: В рамките на проекта ще бъдат презаселени на територията на Република България до 25 граждани на трети страни в съответствие с чл. 2, параграф 1 от Регламент (ЕС) 2024/1350, Регламент (ЕС) 2021/1147 и Рамката на Националния механизъм за изпълнение на ангажиментите на Република България по презаселване. Окончателният брой на презаселените граждани на трети страни в рамките на проекта ще бъде ясен при ефективното им пристигане на територията на Република България.

Дейностите, изпълнявани от Държавната агенция за бежанците при Министерския съвет (ДАБ при МС), включват осъществяване на цялостна координация и комуникация с ангажираните с процеса партньорски институции; планиране и изпълнение на мисии за подбор и културна ориентация в съответната трета страна; провеждане на срещи с кандидатите за предоставяне на информация преди отпътуването, организиране и съдействие за издаването на документи за пътуване; подготовка и осъществяване на трансфера на кандидатите. След пристигането на територията на Република България следва настаняване на кандидатите в териториално поделение на ДАБ при МС, предоставяне на услуги по културна ориентация и провеждане на производство за предоставяне на международна закрила в съответствие със Закона за убежището и бежанците.

Цел/и на проекта: В рамките на общата цел, изпълнението на предвидените дейности ще допринесе за засилване на солидарността и сътрудничеството с трети държави, засегнати от миграционни потоци, включително чрез презаселване в Съюза и чрез други законни начини за закрила в Съюза съгласно Приложение II, параграф 4, буква а) от Регламент (ЕС)№ 2021/1147. Проектът ще бъде реализиран в рамките на Програмата на Република България по фонд „Убежище, миграция и интеграция“ 2021-2027. Чрез изпълнението на дейностите по презаселване, представителите на целевата група ще получат възможност да получат международна закрила в Република България – статут на бежанец или хуманитарен статут, като при положително решение за получаване на закрила ще имат право на работа, образование, медицински грижи, социално подпомагане, както и възможност за получаване на българско гражданство.

През м. декември 2024 г. в страната ни бяха приети по презаселване единадест сирийски граждани. Те бяха настанени в териториално поделение на ДАБ при МС. За тях се проведе производство за международна закрила по Закона за убежището и бежанците. Всички единадесет кандидати са получили хуманитарен статут (субсидиарна закрила).

Дата на стартиране:16.09.2024

Дата на приключване: 31.12.2025

Заложената продължителност на проекта е 15 месеца, заложеният за изпълнението на дейностите бюджет е в размер на 146 685,00 лв. на 100% финансиран по фонд „Убежище, миграция и интеграция“ 2021 – 2027.

ПРОЕКТЪТ СЕ ОСЪЩЕСТВЯВА С ФИНАНСОВАТА ПОДКРЕПА НА ФОНД „УБЕЖИЩЕ, МИГРАЦИЯ И ИНТЕГРАЦИЯ“ 2021-2027

**https://aref.government.bg**

